قصر الدوباره

قصر الدوباره فى حى جاردن سيتى هو قصر الاميرة امينة بنت الهامى ابن عباس حلمى الاول وهى مرات الخديوى توفيق ووالدة عباس حلمى التانى اللى عزله الانجليز عن حكم مصر سنة 1914 و كانت الاميرة دى بتتعرف بلقب ام المحسنين .

و كان القصر بعد كده مفر المندوب السامى البريطانى زى لورد كرومر فكان الحكم فى مصر بين القصرين قصر عابدين اللى هو مقر الحكم الرسمى لابناء عيلة محمد على وقصر الدوبارة للمندوب السامى البريطانى حيث الحماية البريطانية لمصر.

صمم القصر وبناه المعمارى الايطالى انتونيو لاشياك ، و كان القصر فى منطقة فندق شبرد الجديد على كورنيش النيل، ويطل غربا على النهر، ومن الجنوب الشارع اللى يفصله عن السفارة البريطانية واللى كان يعرف بشارع لاظوغلى.

إيزيس و أزوريس
بدأ القصر يندثر فى طيات الزمن لما بيعت منقولات القصر فى مزاد علنى،  نص الأربعينات وتم هدم القصر وقسمت أرضه فبنيت عليها عمارتا لإيزيس و أزوريس فى الجزء الجنوبى من الأرض.
 كنيسة قصر الدوباره الانجيليه
واتهدم القصر فى عهد الملك فاروق الاول، آخر ملوك مصر بهدف توسيع كوبرى قصر النيل، ويظهر ان هدم القصر جه فى نص أربعينات القرن إذ بيعت منقولاته فى مزاد علني، و فى ديسمبر سنة 1941 بيع مبنى القصر بس أى جزء من المساحة الكلية اللى كاناتعمل عليها مقابل مبلغ 14 ألف جنيه؛ بهدف هدمه ليحل محله كنيسة قصر الدوباره الانجيليه.

وضع الملك فاروق حجر الأساس للكنيسة سنة 1947، واكتمل بناؤها سنة 1950، و كانت المفارقة أن الكنيسة اللى تم بنائها على أطلال القصر حملت اسمه وسميت بـ«كنيسة قصر الدوبارة» وزى ما كانت دى الرقعة شاهدً على هتافات ثوار ثورة 1919 الغاضبة من تسلط الاحتلال، احتضنت الكنيسة ثوار يناير 2011 وفتحت أبوابها كمستشفى ميدانى لجرحاهم

بعد بناء الكنيسة على أطلال القصر المهدوم بيعت الأرض واتعمل عليها منشآت متعددة إذاتعمل على جزء من أطلاله عمارتى إيزيس و أوزوريس فى الجزء الجنوبى (أى بجوار السفارة البريطانية دلوقتى  و فى مقابل السفارة الامريكانيه تماما)، و بعد احتراق مبنى فندق شبرد القديم إبان حريق القاهرة الواقع فى يناير 1952، اتبنا فندق شبرد الجديد على جزء آخر من مساحة القصر عند تلك الواجهة المطلة على نهر النيل.
 ميدان إلهامى باشا
شيد كمان مبنى لوزارة الصناعة شرقى الاوتيل  ومدرسة إعدادية سميت بـ«مدرسة على عبداللطيف»على اللى اتبقا من مساحة أرض القصر، وحينها تغير اسم الميدان اللى كان القصر  قرب القصر من «ميدان إلهامى باشا» ل«ميدان سيمون بوليفار».

تصنيف:قصور تاريخيه
تصنيف:قصور مصر
تصنيف:مبانى القاهرة